CELEX: 62012TN0071
Language: el
Date: 2012-02-17 00:00:00
Title: Υπόθεση T-71/12: Προσφυγή της 17ης Φεβρουαρίου 2012 — Meskarian κατά Συμβουλίου

14.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 109/28
            
         Προσφυγή της 17ης Φεβρουαρίου 2012 — Meskarian κατά Συμβουλίου
   (Υπόθεση T-71/12)
   2012/C 109/57
   Γλώσσα διαδικασίας: η αγγλική
   
      Διάδικοι
   
   
      Προσφεύγων: Mohammed Reza Meskarian (Λονδίνο, Ηνωμένο Βασίλειο) [εκπρόσωποι: S. Zaiwalla, P. Reddy και F. Zaiwalla, Solicitors, D. Wyatt, QC (Queen's Counsel), και R. Blakeley, Barrister]
   
      Καθού: Συμβούλιο της Ευρωπαϊκής Ένωσης
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την παράγραφο 13 του πίνακα Α του παραρτήματος της αποφάσεως 2011/783/ΚΕΠΠΑ (1) του Συμβουλίου και του εκτελεστικού κανονισμού (ΕΕ) 1245/2011 (2) του Συμβουλίου, στο μέτρο που αφορούν τον προσφεύγοντα,
            
         
               —
            
            
               να κρίνει ανεφάρμοστα στην περίπτωση του προσφεύγοντος τα άρθρα 19, παράγραφος 1, στοιχείο β', και 20 παράγραφος 1, στοιχείο β', της αποφάσεως 2010/413/ΚΕΠΠΑ (3) του Συμβουλίου και το άρθρο 16, παράγραφος 2, του κανονισμού (ΕΕ) 961/2010 (4) του Συμβουλίου,
            
         
               —
            
            
               να αναγνωρίσει την άμεση ισχύ της ακυρώσεως των προσβαλλομένων πράξεων, ανεξαρτήτως του άρθρου 60, παράγραφος 2, του Οργανισμού του Δικαστηρίου της Ευρωπαϊκής Ένωσης, και
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής ο προσφεύγων προβάλλει πέντε λόγους.
   
               1)
            
            
               Με τον πρώτο λόγο ο προσφεύγων υποστηρίζει ότι το Συμβούλιο της Ευρωπαϊκής Ένωσης δεν είναι αρμόδιο να επιβάλλει δέσμευση περιουσιακών στοιχείων και ταξιδιωτική απαγόρευση, βάσει της Κοινής Εξωτερικής Πολιτικής και Πολιτικής Ασφάλειας (ΚΕΠΠΑ), όταν πρόκειται για εσωτερική υπόθεση της Ευρωπαϊκής Ένωσης.
            
         
               2)
            
            
               Με τον δεύτερο λόγο ο προσφεύγων προβάλλει ότι δεν πληρούνται στην περίπτωσή του τα κριτήρια υπαγωγής στην απόφαση 2010/413/ΚΕΠΠΑ του Συμβουλίου και στον κανονισμό (ΕΕ) 961/2010 του Συμβουλίου.
            
         
               3)
            
            
               Με τον τρίτο λόγο ο προσφεύγων υποστηρίζει ότι, με την επιβολή σε βάρος του περιοριστικών μέτρων, προσβάλλονται προδήλως τα ανθρώπινα και θεμελιώδη δικαιώματά του και παραβιάζεται η αρχή της αναλογικότητας.
            
         
               4)
            
            
               Με τον τέταρτο λόγο ο προσφεύγων διατείνεται ότι το καθού, επιβάλλοντας σε βάρος του τα οικεία περιοριστικά μέτρα, αθέτησε τις διαδικαστικές υποχρεώσεις του και προσέβαλε τα δικαιώματα άμυνας του προσφεύγοντος.
            
         
               5)
            
            
               Με τον πέμπτο λόγο ο προσφεύγων υποστηρίζει ότι, αν γίνουν δεκτές οι προσφυγές της Persia International Bank ή της Bank Mellat με αίτημα την ακύρωση της καταχωρίσεως των ονομάτων τους στους οικείους καταλόγους, θα πρέπει να ακυρωθεί και η καταχώριση του ονόματος του προσφεύγοντος στους εν λόγω καταλόγους.
            
         
      (1)  Απόφαση 2011/783/ΚΕΠΠΑ του Συμβουλίου, της 1ης Δεκεμβρίου 2011, για την τροποποίηση της αποφάσεως 2010/413/ΚΕΠΠΑ για περιοριστικά μέτρα κατά του Ιράν (ΕΕ 2011, L 319, σ. 71).
   
      (2)  Εκτελεστικός κανονισμός (ΕΕ) 1245/2011 του Συμβουλίου, της 1ης Δεκεμβρίου 2011, για την εφαρμογή του κανονισμού (ΕΕ) 961/2010 σχετικά με περιοριστικά μέτρα κατά του Ιράν (ΕΕ 2011, L 319, σ. 11).
   
      (3)  Απόφαση του Συμβουλίου, της 26ης Ιουλίου 2010, για περιοριστικά μέτρα κατά του Ιράν και για την κατάργηση της κοινής θέσης 2007/140/ΚΕΠΠΑ (ΕΕ 2010, L 195, σ. 39).
   
      (4)  Κανονισμός (ΕΕ) 961/2010 του Συμβουλίου, της 25ης Οκτωβρίου 2010, σχετικά με περιοριστικά μέτρα κατά του Ιράν και την κατάργηση του κανονισμού (ΕΚ) 423/2007 (ΕΕ 2010, L 281, σ. 1).